Heto bin ra ki/zi, serranê '90an ra têpia muzikê Zazay xeylê raye gırewte u zaf ravêr şi. Muzikê Zazay de babetê newiê zey rock, muziko elektronik, blues, jazz, rap/hiphop, muzikê foni u enstrumanê newiê zey gitar, gitaro elektronik, gitaro akustik, themburo elektronik, piano kewti muzikê Zazay. Ma nıka şikinime vacime ke, muzikê Zazayio nıkaên reşto standardanê muzikê dınya.

Bawerîya sunîyan ra gore camêrdan ra tewr verî Ebu Bekîr muslumanîye qebul kerda. Goreyê tarîxnasanê îslame ra, verî o tuccar bi. No sebeb ra sayeyê ey ra zaf merdimî biyê musluman. Wexto Muhammed 662 de Mekke ra hîcret keno şino Medîna, Ebu Bekîr zî tede şino.Na babete ser o Kur’ana Kerîm de ayeta çewresine ya sûraya Tewbe de ana behs beno: ""Eger şima hetê ey (peyğamberî) nêkerê, (şima zanê ke) înan ke înkar kerd, wexto di kesan ra yewî bi xo bi, ey uca (Mekke) ra vet, Ellah bi xo hetê ey kerdibi. Hanî ê şikefte de bî. Hanî ey hevalê xo ra vatêne, “mebe xemgîn çunkî Ellah ma de yo.” Homa zî ey ser de hîsê bawerî û huzur vila kerdo, çîkê şima înan nêvînenê, bi orduyê tewiran homa ey girê da (şîdîna). No rid ra Homa vateyê înan ke înkar kenê ard derecaya nizme (veng vet). Qisaya Homayî zî tewr berza. Homa wayîrê hêzî yo mutlaq o, wayîrê hûkm û hîkmetîyo."" (Tewbe, 9/40)

Köln dewleta Almanya de eyaletê Ren-Westfalya Zımey de yew sûka. Merkezê Kölni de 1,024,373 merdumi cıwiyenê. Köln yanê Regierungsbezirk Köln merkezê (Köln, Bonn, Aachen, Düren, Euskirchen, Heinsberg, Leverkusen, Oberbergischer Kreis, Rhein-Erft-Kreis, Rheinisch-Bergischer Kreis, Rhein-Sieg-Kreis) sûkano.

Hıni aseno ke Dılmıc qısanê Dılm- u peybendê aidiyeti -ıc ra yeno pêra u no name mıheqeq ke xo namekerdışê Zazayanê Veroci (Henefiy) Dımıli, Dımli ra elaqay cı esta. Gani bêro vatene ke çımanê (kıtabanê) Ermeniyan'ê kehanan de ki (SS 8./9. İrT) qalê Delmiki kenê. Ermeniy Zazayan rê hına vanê. Çımeyê ke tepeya yenê, namekerdışê Zazay ki veciyeno meydan.

Ad hominem (Latinki ra, ""merdımi ra"" ya zi ""kesi ra"") ya zi argumentum ad hominem argumano kılmo, bêmentıqo ke key dı merdımi werêneni, yewê inan werênayışi verdano, pê vatışanê xo dano pıro ê bin. Ornagên:

Zıwanê Okyanusyakiyê Veroci yew keyey zıwanano ke yewbina ra cıra xeylê zıwani kewnê cı miyan, namey ê keyeyo. Zıwanê ke Zıwananê Okyanusyakiyê Veroci miyan dı ca gênê, namey inan wıni benê liste:

Tac Mehel, kometa ke imperatorê İmperatoriya Baburiyo pancın Şah Cihani cêniya xo Mumtaz Meheli (aye rê Ercumend Banu Begumi zi vaciyêne) rê vıraşta, kar dayo kerdene. Zemanê Şah Cihani de eyaletê Burhanpuri sero serewedarıtış veciyo. Şah Cihan zi cêniya xo Mumtaz Mehele ra piya şiyo Burhanpur. Cêniya xo o taw pêmenda. Pıtê Şah Cihan u Mumtaz Mehelio çeharêsın maya xo ra ameyo dınya. Biyayışê pıti ra tepeya, Mumtaz Mehele weşiya xo kerda vıni, merda. Şah Cihan merdışê cêniya xo ra dıme, dı serri yadê aye tepışto. Karê erdê xo ra dûri mendo, nêguriyo. Ey xo dayo huner u mimariye. Dıma zi qerar dayo ke cêniya xo sero çiyê vırazo. Serra 1632yıne de zi temelê Tac Meheli eşto. Serra 1643yıne de zi vıraziyayışê Tac Meheli peyniye diya.